Pedro Álvares Cabral
Pedro Álvares Cabral (talaffuzi: Pedru Alvarish Kabral; 1460—1526) — portugaliyalik dengizchi sayyoh. 1500-yilda qirol Manuel I tomonidan Vasco da Gama marshruti boʻyicha savdo maqsadlarida Hindistonga boradigan flotiliyaga qoʻmondon qilib tayinlandi. Yashil Burun orollaridan janubga yoʻl olgan kemalar gʻarbga qarab yoʻnalishini oʻzgartirdi va 150-yil 22-aprelda 17° j.k.da orol deb ishongan holda yangi yerni kashf qildi va uni Vera-Krush Yeri deb nomladi (oʻsha yili u Santa-Krush deb qayta nomlandi, bir necha yildan keyin esa Braziliya — Brasil degan norasmiy nom asosiy nom boʻlib qoldi). Soʻngra Cabral sharqqa — Yaxshi Umid burniga tomon yoʻl oldi va 1500-yil sentabr oyida Hindistonning Kalikut shahriga yetib bordi. Mahalliy aholining portugallar bilan savdo qilishdan bosh tortganliklari uchun kelgindilar shaharni vayron qilishdi. Qoʻshni Kochin va Kanannur port shaharlari bilan portugallar uchun foydali shartnomalar tuzib, 1501-yilda u yerdan chiqib ketdi.